text: Lastbilkontrol ved Kolding
  23 januar 2013 kl. 17.47
  Politiet tjekkede onsdag formiddag udenlandske lastbiler, der var på vej nordpå, på en rasteplads ved Kolding.
  Kontrollen er et led i den styrkede indsats overfor udenlandske lastbiler, der kører gods internt i Danmark. Det kaldes cabotagekørsel.
  Kontrollen blev gennemført af folk fra politiets tungtvognssektion. Det er aftalt, at der skal kontrolleres mindst 3.000 udenlandske lastbiler i år.
  Sidste år blev der rejst 300 sager mod udenlandske lastbiler for ulovlig godstransport i Danmark.
  